เป็นตุ่มตามหน้าอกหัวไหล่ตามลำคอแล้วก็แผนหลังพอมันหายก็ทิ้งลอยดำแล้วก็ขึ้นมาใหม่ อยากทราบว่าเป็นไรครับท้อมากครับไม่อยากออกไปไหนเลยผมท้อผมเครียดมากๆครับ
สวัสดีค่ะ ตุ่มที่ขึ้นตามตัว หน้าอก หัวไหล่ คอ ดังกล่าวมานั้น มีสาเหตุได้จากหลายอย่างเช่น เป็นตุ่มภูมิแพ้จากร่างกายมีผิวแพ้และระคายเคืองง่าย ตุ่มแพ้จากการแพ้สารสัมผัส เช่น น้ำหอม สารกันเสียที่อยู่ในผลิตภัณฑ์ที่ใช้กับร่างกาย ตุ่มจากการถูกแมลงกัด ตุ่มจากการถลอกหรือเสียดสี ตุ่มจากรูขุมขนอักเสบหรือการติดเชื้อแบคทีเรียที่ผิวหนังโดยหลังการอักเสบหรือติดเชื้อใดๆที่ผิวหนัง อาจจะทิ้งรอยดำ รอยแดงตามหลังเอาไว้ได้ ซึ่งจะค่อยๆหายไปได้เองภายในเวลาประมาณ 3-6 เดือน หรือก็นานกว่านั้นได้ขึ้นกับความรุนแรงและบุคคลเบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณที่เป็น หลีกเลี่ยงปัจจัยที่กระตุ้นให้เกิดผื่นใหม่ รอยดำไม่จำเป็นต้องรักษา สามารถหายได้เองแต่หากมีตุ่มใหม่เกิดขึ้นเยอะ คัน แดง หรือรอยดำเป็นมาก มีความกังวลใจ สามารถไปพบแพทย์เพื่อตรวจร่างกายดูอีกครั้ง และดูว่าควรได้รับการรักษาใดๆเพิ่มเติมร่วมด้วยหรือไม่